Rovaniemen rauhanyhdistys

Rovaniemen rauhanyhdistys on Rovaniemellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Vuonna 2011 Rovaniemen rauhanyhdistykseen kuului 695 jäsentä. Rovaniemen rauhanyhdistys on jäsenmäärältään Suomen seitsemänneksi suurin rauhanyhdistys. Historia Rovaniemen rauhanyhdistys on perustettu vuonna 1905. Rauhanyhdistys on pitänyt pyhäkoulua 1920-luvulta saakka. Rauhanyhdistys oli sota-aikaan saksalaisten vuokraama majoitustila. Toisen maailmansodan aikana rauhanyhdistyksen toimitalo poltettiin. Uuden rakentaminen viivästyi talousvaikeuksien vuoksi. Seuroja pidettiin tämän vuoksi väliaikaisesti kodeissa ja parakkikirkossa. Lähteet